Bivši čelnik kaštelanske HVIDRA-e Jozo Certa uhićen je u velikoj operaciji protiv narko-mafije u kojoj su sudjelovale hrvatska i crnogorska policija. Zaplijenjeno je više od 20 kilograma droge – kokaina, heroina i amfetamina, a uhićeno je ukupno 29 osoba. Među uhićenima je, kako neslužbeno dozajemo, i Franjo Katavić, čovjek koji je prije desetak godina Anti Gotovini napravio krivotvorenu putovnicu

USKOK je protiv pet osumnjičenih, među kojima je Creta, otvorio istragu zbog šverca droge iz Crne Gore i Nizozemske u Hrvatsku gdje je trebala biti preprodavana.

Kanal iz Nizozemske i Crne Gore

Istražitelji su utvrdili da je u dijelu krijumčarskog lanca koji je djelovao u Hrvatskoj, osim s vođom klana iz Crne Gore bio povezan i jednim državljanom Nizozemske, još dvojicom Hrvatam te jednim Slovencem. S njima je, vjerojatno kao dobavljač, surađivala još jedna osoba čiji identitet, međutim, nije potvrđen.

– Nabavljali su i krijumčarili heroin i kokain iz Crne Gore u Republiku Hrvatsku, te MDMA i kokain iz Kraljevine Nizozemske u Republiku Hrvatsku. Cilj im je bila daljnja preprodaja na hrvatskom tržištu, stoji u prijavi na kojoj se nalazi ukupno 10 imena.

Zapljenjeno 20 kilograma droge

Hrvatski inspektori upjeli su zaplijeniti 3,3 kilograma kokaina, jedan kilogram punila za povećanje mase, 549 grama hašiša, 88 grama amfetamina, te 802 tablete MDMA.

Tijekom ove zajedničke akcije dvaju policija oduzeto je još 1,55 kilograma heroina i 21 kilogram marihuane.

Certa, koji je tek nedavno odslužio pet godina zatvora zbog pomaganja u pljački više od 15 milijuna kuna iz Središta pošta u Splitu 15. ožujka 2008. godine. Presudom mu je određeno i vraćanje milijun i pol kuna jer je zajedno s ostalim splitskim pomagačima dvojice odbjeglih srpskih kriminalaca, dobio 10 posto opljačkanog iznosa.

Suradnja s “Pink Pantherom”

Zanimljivo je da je na čelu cijele ove narko-bande bio također jedan pljačkaš, Duško Martinović koji je svojevremeno bio osumnjičen kao član međunarodne kriminalne grupe “Pink Panter”. Bio je i suđen zbog oružane pljačke počinjene 2005. godine u draguljarnici u Francuskoj.